[image: image1.png]MINISTERUL MEDIULUI,
APELOR SI PADURILOR






RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI

în intervalul 18.09.2026, ora 08.00 – 19.09.2026, ora 08.00
I.
SITUAŢIA HIDROMETEOROLOGICĂ

1. Situaţia şi prognoza hidro pe râurile interioare şi Dunăre din 19.09.2026, ora 07.00

RÂURI 
Debitele au fost în general staționare, exceptând cursurile mijlocii și inferioare ale râurilor Someș și Mureș, unde au fost în ușoară scădere. Creșteri izolate de debite și niveluri s-au produs pe unele râuri mici din nordul Moldovei ca urmare a precipitațiilor sub formă de aversă căzute în interval. 

Debitele se situează, în general, sub mediile multianuale lunare, la valori cuprinse între 30–90% din acestea, mai mari (în jurul și peste mediile lunare) pe unele râuri din bazinul superior și mijlociu al Ialomiței și mai mici (sub 30%) pe râurile din bazinele hidrografice: Iza, Tur, Lăpuș, Crasna, Barcău, Crișuri, Arieș, Moravița, Caraș, Nera, Cerna, Suceava, Râmnicu Sărat, Bârlad, bazinul inferior al Someșului, pe cursul superior și mijlociu al Siretului, pe cursul superior al Prutului și pe unii afluenți ai acestuia, pe unii afluenți din bazinele Jiului, Oltului, Argeșului, Trotușului și pe râurile din Dobrogea

În interval a fost emisă o atenționare hidrologică pentru fenomene imediate.
Nivelurile pe râuri la stațiile hidrometrice se situează sub COTELE DE ATENȚIE.

Debitele vor fi în general staționare, exceptând cursurile inferioare ale râurilor Someș și Mureș, unde vor fi în ușoară scădere.

Sunt posibile creșteri de niveluri și debite pe unele râuri mici din zonele de deal și de munte din centrul și estul țării, ca urmare a precipitațiilor prognozate.

Nivelurile pe râuri la stațiile hidrometrice se vor situa sub COTELE DE ATENȚIE.

DUNĂRE
Debitul la intrarea în ţară (secţiunea Baziaş) în intervalul 18-19.09.2026 a fost în creștere, având valoarea de 1550 m3/s, sub media multianuală a lunii septembrie (3800 m3/s). 

În aval de Porțile de Fier debitele au în creștere pe sectorul Gruia-Călărași, în scădere ușoară la Cernavodă și relativ staționare pe sectorul Hârșova–Tulcea.

Debitul la intrarea în ţară (secţiunea Baziaş) va fi staționar (1550 m3/s).

În aval de Porțile de Fier debitele vor fi în creștere pe sectorul Gruia–Vadu Oii și relativ staționare pe sectorul Brăila-Tulcea.

A.B.A. Dobrogea Litoral informează că în urma scăderii nivelului, respectiv a debitului fluviului Dunărea pe sectorul Chiciu – Cernavodă – Hârșova, precum și tendința de scădere pentru următoarea perioadă, va începe aplicarea prevederilor Planului de restricții și folosire a apelor în perioadele deficitare pentru B.H. Dunăre.
Conform Planului de restricții pe sectorul Chiciu–Cernavodă–Hârșova (sector 6.2.) debitele caracteristice perioadei de vară sunt:

-debitul de atenție/avertizare: Qat = 859.536 mc/s;

-debitul necesar pentru satisfacerea cerințelor cantitative: QN = 716.28 mc/s;

-debitul necesar pentru îndeplinirea condițiilor de calitate: QNPCA = 324 mc/s;

În acest sens, va fi instituită faza de atenționare/avertizare la folosințele care se alimentează cu apă din Dunăre, pe sectorul Chiciu–Cernavodă–Hârșova, respectiv: 

-în scop potabil: S.C. R.A.J.A. S.A. Constanța – Sursa de apă potabilă Cernavodă;
-transport:  C.N. A.C.N. Agigea cu alimentare apă din Dunăre;
-industrie: S.C. Sârme și Cabluri S.A. Hârșova; 
-irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie;
-piscicultură: SC Danubiu Elite Buc. –Am. pisc. Dunăreni.
2. Situaţia meteorologică în intervalul 18.09.2026, ora 10.00 –19.09.2026, ora 06.00 

În ţară valorile termice diurne au scăzut în jumătatea de nord-vest a teritoriului, local semnificativ (temperaturi mai mici cu peste 10 grade față de ziua precedentă în vestul Transilvaniei), însă în general s-au situat în jurul celor specifice datei. În celelalte zone, vremea a fost caldă (valori termice cu 4...6 grade peste mediile climatologice, cu excepția litoralului, unde s-au menținut apropiate de acestea). Pe parcursul zilei, în regiunile intracarpatice au fost înnorări temporare și a plouat slab (cantități de apă de 1...11 l/mp) în Crișana, Maramureș, nordul Banatului, pe alocuri în Transilvania și la munte, iar după-amiaza și seara în jumătatea de nord a Moldovei au fost averse însoțite de descărcări electrice și pe arii restrânse cantități de apă de 15...25 l/mp. În restul teritoriului și al intervalului, cerul a fost mai mult senin. Vântul a suflat slab și moderat, cu intensificări temporare în masivele nordice, îndeosebi la altitudini mari în Munții Apuseni, unde au fost viteze de 65 km/h, dar de scurtă durată și în nord-est, în timpul ploilor, cu rafale în general de 45...55 km/h. Temperaturile maxime s-au încadrat între 17 grade la Cluj-Napoca și Turda și 32 de grade la Băilești și Bechet, iar la ora 6 valorile termice erau cuprinse între 7 grade la Joseni, Miercurea Ciuc, Întorsura Buzăului și Făgăraș și 19 grade la Drobeta-Turnu-Severin, Calafat și Sulina. Noaptea, pe alocuri, s-a format ceață.

Observație: în intervalul de diagnoză au fost în vigoare 10 mesaje de atenționare cod galben pentru fenomene meteorologice periculoase imediate, 6 pentru manifestări de instabilitate atmosferică emise de către SRPV Bacău și 4 pentru ceață cu vizibilitate redusă, dintre care 2 emise de SRPV Cluj-Napoca și 2 de SRPV Sibiu.

La Bucureşti vremea a fost caldă. Cerul a fost mai mult senin și vântul a suflat slab până la moderat. Temperatura maximă a fost de 29 de grade la Băneasa și 30 de grade la Filaret și Afumați, iar la ora 6 se înregistrau 12 grade în Băneasa și 14 grade la Filaret și Afumați.

3. Prognoza meteorologică în intervalul 19.09.2026, ora 09.00-20.00.2026, ora 9.00
În ţară vremea va fi caldă. Cerul va fi variabil, cu înnorări mai ales după-amiaza și seara în zona Carpaților Orientali și Meridionali, în Moldova și în nordul Munteniei, unde pe arii restrânse vor fi averse (cantități de apă de 2...5 l/mp și izolat de peste 15...20 l/mp) și descărcări electrice. Vântul va sufla slab și moderat, cu unele intensificări în timpul ploilor (viteze de 40...45 km/h). Temperaturile maxime se vor încadra între 22 și 32 de grade, cu cele mai mari valori în sudul Banatului și al Olteniei, iar cele minime vor fi cuprinse între 5 grade în depresiunile Carpaților Orientali și 18 grade pe litoral. Dimineața și noaptea pe alocuri va fi ceață.

La Bucureşti vremea va fi caldă. Cerul va fi variabil, iar vântul va sufla slab până la moderat. Temperatura maximă va fi de 29...30 de grade, iar cea minimă de 13...15 grade.

II. CALITATEA APELOR

Pe Marea Neagră

A.B.A. Dobrogea Litoral informează că în data de 18.09.2026, la ora 16:00, a fost semnalată prezența unui delfin eșuat pe plaja din staţiunea Olimp, zona hotelului Meduza, jud. Constanța. Au fost informate conform protocolului de colaborare INCDM Grigore Antipa şi ONG Mare Nostrum pentru identificarea speciei. A fost anunțat S.G.A. Constanța pentru a fi ridicat de pe plajă.

Pe râurile interioare şi pe fluviul Dunărea nu au fost semnalate evenimente deosebite.
III. CALITATEA MEDIULUI

1. În domeniul aerului
Agenţia Naţională pentru Mediu și Arii Protejate informează că din rezultatele analizelor efectuate în data de 17.09.2026 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon) și ale mediei zilnice de 50 µg/m3 pentru PM10.
2. În domeniul solului şi vegetaţiei 

Garda Forestieră Râmnicu Vâlcea informează despre producerea unui incendiu în data de 13.09.2026, la ora 16:30, în zona localității Jiana, pe raza Ocolului Silvic Renașterea Pădurii, jud. Mehedinți. Acesta a afectat o suprafață de 5 ha de vegetație uscată și a fost stins în data de 16.09.2026, la ora 21:30, de către personalul silvic și pompierii militari.

Garda Forestieră Timișoara informează despre producerea unui incendiu în data de 16.09.2026, la ora 21:00, în zona localității Topleț, pe raza Ocolului Silvic Băile Herculane, jud. Caraș-Severin (cauza-propagarea focului folosit la curățarea vegetației). Acesta a afectat o suprafață de 31,92 ha de litieră, personalul silvic și pompierii intervin în continuare pentru stingere, se va reveni cu informații.

Garda Forestieră Timișoara informează despre producerea unui incendiu în data de 17.09.2026, la ora 17:01, în zona localității Băile Herculane, pe raza Ocolului Silvic Băile Herculane, jud. Caraș-Severin (cauza-reaprindere). Acesta a afectat o suprafață de 109,53 ha de litieră, personalul silvic și pompierii intervin în continuare pentru stingere asistați de un elicopter Black Hawk, se va reveni cu informații. 

3. 
În domeniul supravegherii radioactivităţii mediului
Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.
4. 
În municipiul Bucureşti

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

